SAUK wil nie advertensies uitsaai nieSAUK-gebou Die SAUK weier glo om ŉ reeks City Press-advertensies uit te saai wat deel was van ŉ ruilooreenkoms, het die koerant Sondag berig. Die advertensies, wat na e-tol, die Ekonomiese Vryheidsvegters en die Marikana-skietery in 2012 in Rustenburg verwys, sou vandeesmaand uitgesaai word. Cornette Zietsman van die koerant se bemarkingsafdeling, het egter op 28 Mei ŉ e-pos ontvang dat die materiaal “nie geskik is vir uitsending nie” en dat die bespreking “gekanselleer word tot verdere kennisgewing”. Die advertensies is deel van ŉ ruilooreenkoms tussen die uitsaaier en die koerant se hoofmaatskappy, Media24. Die SAUK sou die koerant se advertensies tussen Januarie en Desember uitsaai en die City Press sou in ruil daarvoor die uitsaaier se advertensies in sy koerant publiseer. Volgens die koerant het die SAUK reeds kragtens die bestaande ruilooreenkoms advertensiespasie ter waarde van R1 045 380 gebruik. -SAPA